ଚକାପାଦ ବ୍ଲକଃ ୮୪ ଅଭିଯୋଗ ଶୁଣିଲେ ପିଡି\t January 16th, 07:45 AM January 16th, 07:45 AM\nଶଙ୍କରାଖୋଲା,୧୬ା୧(ଡି.ଏନ୍.ଏ.) -କନ୍ଧମାଳ ଜିଲା ବସ୍ତିଙ୍ଗିଆରେ ଥିବା ଚକାପାଦ ବ୍ଲକ ପରିସରରେ ସୋମବାର ଜିଲାପାଳଙ୍କ ଅଭିଯୋଗ ଶୁଣାଣି ଅନୁଷ୍ଠିତ ହୋଇଯାଇଛି। କୌଣସି କାରଣରୁ ଜିଲାପାଳ ଆସି ନ ପାରିବାରୁ ପ୍ରକଳ୍ପ ନିର୍ଦ୍ଦେଶକ (ପିଡି) ବିଶ୍ୱନାଥ ବାରିକ ମୋଟ ୮୪ ଅଭିଯୋଗର ଶୁଣାଣିଥିଲେ। ସେଥିମଧ୍ୟରୁ ୧୦ଟି ସମୂହ ଅଭିଯୋଗ ଥିବାବେଳେ ୭୪ଟି ବ୍ୟକ୍ତିଗତ ଅଭିଯୋଗ ଥିଲା। ପସରା ପଞ୍ଚାୟତରେ ଗୁଡ୍ରିସାହି, ଦେବିଙ୍ଗିଆ, ଗୋଚ୍ଛାବାରି, ଉଡାଣସିଂରେ ବିଦ୍ୟୁତକରଣ କରିବା ନେଇ ଅଭିଯୋଗ ହୋଇଥିଲା। (ଏଲ୍) ବପଲମେଣ୍ଡିରେ ତାଣ୍ଡିଗୁଡାରେ ବିଦ୍ୟୁତିକରଣ ଓ ସୋଲାର ପମ୍ପଦ୍ୱାରା ଜଳଯୋଗାଣ, ଡେଲିପଙ୍ଗାରେ ଅସମ୍ପୂର୍ଣ୍ଣ ପାଠାଗାର ସମ୍ପୂର୍ଣ୍ଣ କରିବା ନେଇ ଅଭିଯୋଗ ହୋଇଥିଲା। ସେହିପରି ଚକାପାଦ ପଞ୍ଚାୟତର ଯଦୁପୁର ଗ୍ରାମରେ କୃଷି କ୍ଷେତକୁ ଜଳସେଚନ, ଶଙ୍କରାଖୋଲ ନିକଟ ତୋଟାପଦରରେ ସୋଲାର ପମ୍ପଦ୍ୱାରା ଜଳଯୋଗାଣ, ରୂପାଗଁାରୁ ଗୁଡୁକାପଦର ମଝିରେ ରାସ୍ତା ନିର୍ମାଣ, ବୃତ୍ତଙ୍ଗ ନଦୀ ଉପରେ ପୋଲ ନିର୍ମାଣ ପାଇଁ ଅଭିଯୋଗ ହୋଇଥିଲା। ଏଥିରେ ସିଡିଏମ୍ଓ ସୁମନ୍ତ କୁମାର ଦାସ, ଜିଲା ଶିକ୍ଷା ଅଧିକାରୀ ବିକାଶ ଚନ୍ଦ୍ର ପ୍ରଧାନ, ଜି. ଦେବହରି ପ୍ରଧାନ, ଏସ୍ଡିପିଓ ଜୟକୃଷ୍ଣ ବେହେରା, ଶ୍ରୀନିବାସ ବେହେରା, ଅନିଲ ପଟ୍ଟନାୟକ ପ୍ରମୁଖ ଉପସ୍ଥିତ ଥିଲେ।
